Emmenopterys henryi
Ti Emmenopterys henryi ket ti sebbangan ti agsabsabong a mula iti pamilia ti Rubiaceae. Mabirukan daytoy kadagiti temperado a parte ti tengnga ken akin-abagatan a Tsina ken Bietnam. Daytoy ket maysa a matmatnag bulong a kayo nga addaan kadagiti agsumbangir a bulong ken mabalin a makaabot iti katayag iti 45 m and ken agbiag aginggana iti 1000 a tawen. Ti epiteta ket naipanagan iti Irlandes ken sinologo a ni Augustine Henry. Dagiti kayo ket mabalinda a saan nga agsabong aginggana no agtawenda iti 30–100, ken ti panagsabong ket kalbiten babaen ti napauot a napudot a kalgaw. Adu kadagiti inploressensia ket kuyogen babaen ti maysa a dakkel a puraw a bractea.[1]
Emmenopterys henryi iti Europa[urnosen | urnosen ti taudan]
Ti immuna pannakaiyammo iti Europa ket idi 1907 idiay Inglatera babaen ni Ernest Wilson.[2][3] Naidayegan dagitoy gapu ti karkarna a sabongda. Idi immuna a nagsabong ti Emmenopterys henryi iti nangruna a daga ti Europa ket idi 1971 iti arboreto ti Villa Taranto iti Lago Maggiore, Italia.[2][3] Iti Hardin ti Turod Borde, West Sussex, UK adda dagiti 2 nga espesimen a ti laklakay ket naimula idi 1928 manipud iti bukel nga inurnong babaen ni George Forrest a nagsabong idi2011,2012, 2016 ken 2018; ti basbassit nga espesimen ket 3 a beses a nagsabong ken naimula idi 1976 manipud iti mikropropagasion iti espesimen ti Kew a saan a nasayaat ti salun-atna gapu ti tikag.[4][5] Ti maysa nga espesimen idiay Cambridge ket nagsabong idi 2012, kalpasan dagiti 30 a tawen, ti laeng maikalima anagsabong iti UK.[6] Idi 2013, ti maysa a kayo ket nagsabong iti maikapat a beses idiay Arboreto ti Kalmthout iti Belhika. Daytoy ket saan ananamnama, gapu ta dagiti sabong ket naparangda laeng iti Septiembre, a naladaw met unay daytoy.[7] Kalpasan ti tikag idi 2018 heatwave iti UK, ati maysa a 100 a tawen nga espesimen iti Parke Roath, Cardiff ket nagdamo a nagsabong.[8]
Dagiti nagibasaran[urnosen | urnosen ti taudan]
- ^ "RHS Plantfinder – Emmenopterys henryi". Royal Horticultural Society. Naala idi 11 Agosto 2018.
- ^ a b "Ente Giardini Botanici Villa Taranto". Naiyarkibo manipud iti kasisigud idi 2012-06-13. Naala idi 2009-08-21.
- ^ a b "Emmenopterys henryi". Quarryhill Botanical Garden. 2007. Naala idi 2009-08-21.
- ^ "Rare tree at Borde Hill Garden to bloom for 4th time in 90 years" (iti Ingles). Naala idi 2018-08-12.
- ^ Brown, Paul (2011-08-28). "Weatherwatch: Emmenopterys henryi blossoms". the Guardian (iti Ingles). Naala idi 2018-08-12.
- ^ "Rare Chinese tree flowers in Cambridge after 30-year wait". BBC News Online. 15 Septiembre 2012.
- ^ "De Emmenopterys plots opnieuw in bloei in Kalmthout". 2013. Naala idi 2013-09-12.
- ^ "Roath Park's rare Chinese tree flowers in heatwave". BBC. Naala idi 11 Agosto 2018.
Dagiti akinruar a silpo[urnosen | urnosen ti taudan]
Dagiti midia a mainaig iti Emmenopterys henryi iti Wikimedia Commons
zho_Hans ilo_Latn ilo_Latn ilo_Latn ilo_Latn ilo_Latn ilo_Latn ilo_Latn eng_Latn ilo_Latn eng_Latn nld_Latn eng_Latn ilo_Latn ilo_Latn